b'\n_START_ARTICLE_\n\xc3\x85bergin Linja\n_START_SECTION_\nAlkuajat\n_START_PARAGRAPH_\nAutoilijasuvusta l\xc3\xa4ht\xc3\xb6isin oleva, taksiautoilijana aiemmin toiminut Nils \xc3\x85berg osti 1952 ensimm\xc3\xa4isen linja-autonsa ja alkoi ajaa alihankintana olympiakisojen ajan Helsinki\xe2\x80\x93Oulunkyl\xc3\xa4-linjaa. My\xc3\xb6hemmin syksyll\xc3\xa4 \xc3\x85berg ajoi muu muassa Laaksolahden ja Siikaj\xc3\xa4rven linjoja. _NEWLINE_Ensimm\xc3\xa4isen\xc3\xa4 omana linjana Nils \xc3\x85berg alkoi ajaa Nuuksion Koivulaan 1. tammikuuta 1953. Linja kulki alkujaan Helsingist\xc3\xa4 Nuuksioon, my\xc3\xb6hemmin linjaa lyhennettiin kulkevaksi Lepp\xc3\xa4vaarasta Nuuksioon ja lopulta Espoon keskuksesta Nuuksioon._NEWLINE_Vuotta my\xc3\xb6hemmin \xc3\x85berg osti yhdess\xc3\xa4 Oiva Laurilan (Laurilan Linja Oy) kanssa Tuomarilan linjan Arne Sacklenin omistamalta Matkustajain Auto Oy:lta.\n_START_SECTION_\nTilausliikenne\n_START_PARAGRAPH_\nTilausajotoimintaa yhti\xc3\xb6 harjoittaa 60-, 50-, 34-, 17-, ja 9-paikkaisilla autoilla, lis\xc3\xa4palveluina mm. opastukset ja catering-palvelut. \xc3\x85bergin Linja on lis\xc3\xa4ksi kuluttajaviraston hyv\xc3\xa4ksym\xc3\xa4 matkatoimisto, joka hoitaa matkanj\xc3\xa4rjestelypalveluita, yhteisty\xc3\xb6kumppaneinaan muun muassa Tallink ja Viking Line. Kes\xc3\xa4isin yritys j\xc3\xa4rjest\xc3\xa4\xc3\xa4 Espoon kartanokierroksia yhdess\xc3\xa4 Visit Espoon kanssa. Tilausliikenteess\xc3\xa4 \xc3\x85bergin Linja on my\xc3\xb6s Valtion sopimuskuljettaja Hansel Oy:n puitesopimustoimittajana.'